Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1072

(20) A licenciavevõre rótt azon kötelezettségek, hogy a megállapodás megszûnése után hagyjon fel a licencia tárgyát képezõ technológia hasznosításával [2. cikk (1) bekezdés 3. pont], és a fejlesztéseket tegye hozzáférhetõvé a licenciaadó számára [2. cikk (1) bekezdés 4. pont], általában nem korlátozzák a versenyt. A megállapodás megszûnése utáni hasznosítás tilalma a licencia szokásos jellemzõjének tekinthetõ, különben a licenciaadó arra kényszerülne, hogy know-how-ját vagy szabadalmát határozatlan idõre adja át. A licenciavevõ olyan kötelezettségvállalásai, hogy a licencia tárgyát képezõ know-how, illetve szabadalom fejlesztésének hasznosítására engedélyt adjon a licenciaadónak, általában nem versenykorlátozóak, abban az esetben, ha a licenciavevõt a szerzõdés feljogosítja arra, hogy osztozzon a licenciaadó által a jövõben szerzett tapasztalatokon és a licenciaadó jövõbeli találmányain. Versenykorlátozó hatás azonban létrejön akkor, ha a megállapodás a licenciavevõt olyan kötelezettséggel terheli, hogy a licenciaadóra kell ruháznia az eredetileg a licencia tárgyát képezõ technológiának az õáltala megvalósított fejlesztéseire vonatkozó jogokat is (3. cikk 6. pont).

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes